2018. gada Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi”**

*Izdoti saskaņā ar*

*Eiropas Savienības struktūrfondu un*

*Kohēzijas fonda 2014.–2020. gada plānošanas perioda*

*vadības likuma 20. panta 6. un 13. punktu*

Izdarīt Ministru kabineta 2014. gada 23. decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma “Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (Latvijas Vēstnesis, 2015, 4., 46., 119.nr.; 2016, 62., 169.nr.; 2017, 51.nr.; 2018, 49.nr.) šādus grozījumus:

1. Aizstāt 4.1.2. apakšpunktā skaitli un vārdu “11 367 841 *euro*” ar skaitli un vārdu “14 870 313 *euro*”.

2. Izteikt 7. punktu šādā redakcijā:

“7. Pasākumam plānotais kopējais attiecināmais finansējums ir ne mazāk kā 41 309 740 *euro*, tai skaitā Eiropas Sociālā fonda finansējums – 35 113 279 *euro*, valsts budžeta finansējums – 4 441 065 *euro* un privātais līdzfinansējums, ko veido šo noteikumu 17.3.3. apakšpunktā minētās izmaksas, – ne mazāk kā 1 755 396 *euro*. Projekta iesniegumā kopējo attiecināmo finansējumu plāno ne mazāk kā 39 914 414 *euro* apmērā, tai skaitā Eiropas Sociālā fonda finansējumu – 33 927 252 *euro* apmērā, valsts budžeta finansējumu – 4 315 633 *euro* apmērā un privāto līdzfinansējumu (darba devēju finansējums) – ne mazāk kā 1 671 529 *euro* apmērā, paredzot iznākuma rādītāju un rezultāta rādītāju plānojumu atbilstoši šo noteikumu 4.1. un 4.2. apakšpunktā noteiktajam apjomam.”

3. Aizstāt 8. punktā skaitli “89,16” ar skaitli “88,72”.

4. Aizstāt 10. punktā skaitli “34 151 970” ar skaitli “38 242 885”.

5. Izteikt 17.2. apakšpunktu šādā redakcijā:

“17.2. mērķa grupas nodrošinājuma izmaksas:

17.2.1. šo noteikumu 15.2. apakšpunktā minētās atbalstāmās darbības īstenošanai – finanšu atlīdzība pirmos četrus darba tiesisko attiecību mēnešus transporta izdevumu segšanai par braucieniem no deklarētās dzīvesvietas uz darbavietu un atpakaļ, piemērojot vienas vienības izmaksu standarta likmi atbilstoši vadošās iestādes izstrādātai metodikai par transporta izmaksām par kilometru atbilstoši attālumam no personas deklarētās dzīvesvietas līdz darba vietai, un izdevumu kompensācijai par dzīvojamās telpas īri vai dzīvošanu dienesta viesnīcā;

17.2.2. pirms darba tiesisko attiecību uzsākšanas normatīvajos aktos par obligātajām veselības pārbaudēm noteikto obligāto veselības pārbaužu kompensācijas izmaksas bezdarbniekiem;”.

6. Svītrot 17.1 3. apakšpunktā vārdus “īrei un”.

7. Papildināt 21.1. apakšpunktā pirms skaitļa “17.3.1.1.” ar skaitli “17.2.2.”.

8. Aizstāt 21.2. apakšpunktā skaitli “17.2.” ar skaitli “17.2.1.”.

9. Papildināt noteikumus ar 28.4.2 un 28.4.3 apakšpunktu šādā redakcijā:

“28.4.2 elektroniski nosūta kopsavilkuma informāciju, izmantojot Eiropas Komisijas pārziņā esošo elektronisko lietojumprogrammu, saskaņā ar normatīvajiem aktiem par kārtību, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtību, kādā piešķir un anulē elektroniskās sistēmas lietošanas tiesības;

28.4.3 elektroniski iesniedz gada ziņojumus, izmantojot Eiropas Komisijas pārziņā esošo gada ziņojumu elektronisko sistēmu, saskaņā ar normatīvajiem aktiem par kārtību, kādā Eiropas Komisijā iesniedz gada ziņojumus par komercdarbības atbalsta izdevumiem, un kārtību, kādā piešķir un anulē elektroniskās sistēmas lietošanas tiesības;”.

10. Papildināt noteikumus ar 28.5.1 apakšpunktu šādā redakcijā:

“28.5.1 nosaka, kuram darba devējam tiks piemērots komercdarbības atbalsta regulējums, izmantojot finansējuma saņēmēja izstrādātu kārtību (metodiku), kā identificēt, kurus darba devējus var kvalificēt kā komercdarbības atbalsta saņēmējus;”.

11. Izteikt 28.8. apakšpunktu šādā redakcijā:

“28.8. piesaistot šo noteikumu 17.1. apakšpunktā minēto personālu, nodibina civildienesta vai darba tiesiskās attiecības un, paredzot tam atlīdzības izmaksas, nodrošina, ka personāls tiek piesaistīts uz normālu vai nepilnu darba laiku (tai skaitā atlīdzībai var piemērot daļlaika attiecināmības principu). Ja personāla atlīdzībai piemēro daļlaika attiecināmības principu, veic personāla darba laika uzskaiti par nostrādāto laiku un veiktajām funkcijām;”.

12. Izteikt 32. punktu šādā redakcijā:

“32. Finanšu atbalstu darba devējam, kas nodarbojas ar saimnieciskām aktivitātēm un kuram piešķirtais atbalsts ir kvalificējams kā komercdarbības atbalsts, dotācijas veidā šo noteikumu 17.3.1. un 17.3.2. apakšpunktā minētajām izmaksām sniedz saskaņā ar Komisijas 2013. gada 18. decembra Regulu (ES) Nr.1407/2013 par Līguma par Eiropas Savienības darbību [107.](https://likumi.lv/ta/id/271411#p107)un [108. panta](https://likumi.lv/ta/id/271411#p108) piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. [1407/2013](http://eur-lex.europa.eu/eli/reg/2013/1407/oj/?locale=LV)) vai Komisijas 2014. gada 27. jūnija Regulu (ES) Nr. [717/2014](http://eur-lex.europa.eu/eli/reg/2014/717/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē (Eiropas Savienības Oficiālais Vēstnesis, 2014. gada 28. jūnijs, Nr. L 190/45) (turpmāk – Komisijas regula Nr. [717/2014](http://eur-lex.europa.eu/eli/reg/2014/717/oj/?locale=LV)) attiecībā uz zivsaimniecības uzņēmumiem, kas darbojas saskaņā ar Eiropas Parlamenta un Padomes 2013. gada 11. decembra Regulu (ES) Nr.[1379/2013](http://eur-lex.europa.eu/eli/reg/2013/1379/oj/?locale=LV) (Eiropas Savienības Oficiālais Vēstnesis, 2013. gada 28. decembris, Nr. L 354/1) par zvejas un akvakultūras produktu tirgu kopīgo organizāciju un ar ko groza Padomes Regulas (EK) Nr.[1184/2006](http://eur-lex.europa.eu/eli/reg/2006/1184/oj/?locale=LV) un (EK) Nr. [1224/2009](http://eur-lex.europa.eu/eli/reg/2009/1224/oj/?locale=LV) un atceļ Padomes Regulu (EK) Nr. [104/2000](http://eur-lex.europa.eu/eli/reg/2000/104/oj/?locale=LV), vai Komisijas 2013. gada 18. decembra Regulu (ES) Nr. [1408/2013](http://eur-lex.europa.eu/eli/reg/2013/1408/oj/?locale=LV) par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013. gada 24. decembris, Nr. L 352/9) (turpmāk – Komisijas regula Nr. [1408/2013](http://eur-lex.europa.eu/eli/reg/2013/1408/oj/?locale=LV)), vai Komisijas 2014.gada 17.jūnija regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187/1) (turpmāk – Komisijas regula Nr.651/2014).”

13. Papildināt noteikumus ar 32.1 un 32.2 punktu šādā redakcijā:

“32.1 Ja finanšu atbalstu piešķir saskaņā ar Komisijas regulu Nr. 651/2014, pirms atbalsta piešķiršanas finansējuma saņēmējs pārbauda, vai minētais finanšu atbalsts attiecīgajā fiskālajā gadā nepārsniedz Komisijas regulas Nr. 651/2014 4. panta 1.punkta “o”, “p”, “q” un “r” apakšpunktā noteiktos paziņošanas robežlielumus dažādām izmaksu pozīcijām.

32.2 Finanšu atbalstu, saskaņā ar Komisijas regulu Nr. 651/2014 nepiešķir darba devējiem, kuri darbojas Komisijas regulas Nr. 651/2014 1. panta 3.punkta “d” apakšpunktā noteiktajā saimniecības nozarē, īsteno Komisijas regulas Nr. 651/2014 1. panta 2.punktā noteiktos atbalsta pasākumus vai darba devējs atbilst Komisijas regulas Nr. 651/2014 1. panta 4.punktā minētajiem nosacījumiem.”

14. Papildināt noteikumus ar 33.1 punktu šādā redakcijā:

“33.1 Ja finanšu atbalstu šo noteikumu 3.1. apakšpunktā minēto bezdarbnieku nodarbināšanai sniedz saskaņā ar Komisijas regulu Nr.651/2014, finansējuma saņēmējs darba devējiem pasākumu īstenošanas laikā nodrošina šo noteikumu 17.3.1.1., 17.3.1.2., 17.3.2.2., 17.3.5.1 un 17.1 2. apakšpunktā minēto finanšu atbalstu. Šo noteikumu 17.3.1.1.apakšpunktā finanšu atbalstu dotācijas veidā piešķir 75% apmērā no algu izmaksām viena gada laikā, atbilstoši Komisijas regulas Nr.651/2014 33.panta 5.punktam. Ikmēneša dotācijas apmērs nedrīkst pārsniegt pusotras valstī noteiktās minimālās mēneša darba algas apmēru vai valstī noteiktās minimālās mēneša darba algas apmēru, ja bezdarbnieku ar invaliditāti plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai).”

15. Papildināt noteikumu 34.1 punktu ar teikumu šādā redakcijā:

“Gadījumā, ja atbalstu nepiešķir kā *de minimis* atbalstu, finansējuma saņēmējs un atbalsta saņēmējs informāciju uzglabā atbilstoši Komisijas regulas Nr. 651/2014 12. panta 1.punktam.”

16. Papildināt noteikumus ar 34.2 punktu šādā redakcijā:

“34.2 Finansējuma saņēmējs nodrošina Komisijas regulas Nr. 651/2014 9. panta 1. un 4.punktā noteiktos publicitātes pasākumus un 20 darbdienu laikā no atbalsta pasākuma spēkā stāšanās Komisijai nosūta kopsavilkuma informāciju atbilstoši Komisijas regulas 651/2014 11. pantam.”

17. Izteikt 35. punktu šādā redakcijā:

“35. Lēmumu par atbalsta piešķiršanu saskaņā ar Komisijas regulu Nr. [1407/2013](http://eur-lex.europa.eu/eli/reg/2013/1407/oj/?locale=LV), Komisijas regulu Nr. 651/2014, Komisijas regulu Nr. 717/2014 un Komisijas regulu Nr. [1408/2013](http://eur-lex.europa.eu/eli/reg/2013/1408/oj/?locale=LV) var pieņemt līdz šo regulu darbības beigām jeb līdz 2021. gada 30. jūnijam.”

18. Papildināt noteikumus ar 38. punktu šādā redakcijā:

“38. Šo noteikumu 17.2.1. apakšpunktā minēto vienas vienības izmaksu standarta likmi piemēro līgumiem, kurus finansējuma saņēmējs ir noslēdzis ar bezdarbnieku pēc metodikas par transporta izmaksām par kilometru atbilstoši attālumam no personas deklarētās dzīvesvietas līdz darba vai apmācību vietai spēkā stāšanās dienas.”

Ministru prezidents Māris Kučinskis

Labklājības ministrs Jānis Reirs

R.Kudļa, 67021630

Rudolfs.Kudla@lm.gov.lv